b"\n_START_ARTICLE_\nEesti Naisuurimus- ja Teabekeskus\n_START_PARAGRAPH_\nEesti Naisuurimus- ja Teabekeskus (ENUT) (inglise keeles Estonian Women's Studies and Resource Centre) on 1997. aastal registreeritud mittetulundus\xc3\xbching, eesm\xc3\xa4rgiks on parendada arusaama inim\xc3\xb5igustest, aidata kaasa demokraatia arengule ning edendada soolist v\xc3\xb5rd\xc3\xb5iguslikkust k\xc3\xb5igis \xc3\xbchiskonnaelu valdkondades._NEWLINE_ENUT tegutseb\xc2\xa0soouuringute alase teabekeskusena, korraldab \xc2\xa0soolist problemaatikat k\xc3\xa4sitlevaid seminare, konverentse, avaldab temaatilisi publikatsioone, toetab ja koordineerib koost\xc3\xb6\xc3\xb6d sugupoolek\xc3\xbcsimustes ning teeb koost\xc3\xb6\xc3\xb6d sarnaste eesm\xc3\xa4rkidega organisatsioonidega nii Eestis kui mujal maailmas. ENUTi raamatukogus on \xc3\xbcle 5000 erineva raamatu nais-, mees- ja soouuringute vallast._NEWLINE_ENUT annab v\xc3\xa4lja ja levitab nais- ja meesuuringute ajakirja Ariadne L\xc3\xb5ng._NEWLINE_K\xc3\xb5igile huvilistele avatud keskus ja raamatukogu asub Tallinna \xc3\x9clikooli ruumides Tallinnas, aadressil Narva mnt 25-510._NEWLINE_ENUT on Eesti Mittetulundus\xc3\xbchingute ja Sihtasutuste Liidu, Arengukoost\xc3\xb6\xc3\xb6 \xc3\x9cmarlaua ja Eesti Naiste\xc3\xbchenduste \xc3\x9cmarlaua (EN\xc3\x9c) liige._NEWLINE_2014. aasta alguse seisuga on keskuse juhatuse esinaine Reet Laja."